דמי וולרינג

**אדריאנה גרטרוידה "דמי" וולרינג** (באנגלית: **Adriana Geertruida "Demi" Vollering** נולדה ב-15 בנובמבר 1996) היא רוכבת מרוצי אופניים הולנדית, שרוכבת עבור קבוצת FDJ - SUEZ הצרפתית. היא ניצחה מרוצים רבים וחשובים. בתחום המרוצים החד-יומיים היא ניצחה פעמיים בליאז'-בסטון-ליאז' לנשים, פעמיים בסטראדה ביאנקה לנשים, לה פלש ואלון לנשים, אמסטל גולד לנשים ולה קורס של הטור דה פראנס. בתחום מרוצי הקטעים ניצחונותיה הבולטים הם פעמיים בטור בורגוס לנשים, שלוש פעמים בטור הבסקים לנשים, הטור דה פראנס לנשים ופעמיים בוואלטה אספניה לנשים.

## ביוגרפיה
נולדה בפינאקר, כפר קטן בדרום הולנד.

וולרינג התמודדה במרוץ הראשון שלה בשנת 2011. בשנת 2018 היא החלה לרכב עבור הקבוצה ההולנדית (רשומה ללא קטגוריה) SwaboLadies.nl, וזכתה להישגים נאים במרוץ בטור דה ל'ארדש ובטור אופסלה.

בשנת 2019 היא עברה לרכב עבור הקבוצה הקונטיננטלית, Parkhotel Valkenburg. היא סיימה במקום השלישי בלייז'-בסטון-לייז', וניצחה במרוץ המקדים של מרוץ השלבים של פסטיבל לוקסמבורג - מרוץ גרנד פרי אלסי ג'ייקובס. ההצלחה הגדולה ביותר שלה ב-2019 הייתה ניצחון במרוץ החד-יומי, ג'ירו דל'אמיליה, ובמקום הראשון במרוץ החד-יומי נוסף, וולטה לימבורג. ב-2020 היא סיימה במקום השלישי הכללי במרוץ שבוע רוכבי האופניים של ולנסיה.

בעונת 2021 היא הצטרפה לקבוצת SD Worx, וניצחה במרוץ הראשון שלה במרוץ לייז'–בסטון–לייז'. ביוני אותה השנה היא ניצחה במרוץ החד-יומי ,לה קורס - טור דה פראנס. בתחילת יולי היא זכתה במקום השלישי בדירוג הכללי בג'ירו רוסה. בסוף יולי 2021 היא ייצגה את הולנד באולימפיאדת טוקיו, שם סיימה במקום ה-25 במרוץ נשים, תוך שהיא מסייעת לחברתה לנבחרת הולנד, אנמיק ואן פלוטן, לזכות במדליית הכסף. בתחילת אוקטובר באותה שנה היא ניצחה בדירוג הכללי של מרוץ הקטעים טור בריטניה לנשים וניצחה גם בקטע של מרוץ נגד השעון במרוץ.

בעונת 2022 ניצחה וולרינג בתחרות WorldTour נוספת, כשניצחה בדירוג הכללי במהדורה הראשונה של טור איצוליה (טור חבל הבסקים לנשים), תוך שהיא מנצחת בשלושת הקטעים של המרוץ וגם מנצחת בקטגוריית הנקודות. היא סיימה את הטור דה פראנס לנשים  במקום השני בדירוג הכללי (אחרי המנצחת, אנמיק ואן פלוטן), וניצחה בדירוג ההרים. באותה השנה היא סבלה מזעזוע מוח במהלך הטור של סקנדינביה, שגרם לה להחמיץ את אליפות אירופה באופני כביש. בנוסף היא החמיצה את אליפות העולם באופני כביש, לאחר שנמצאה חיובית לקורונה.

בשנת 2023, היא ניצחה בכל שלושת מרוצי הקלאסיקות של הארדנים - מרוץ אמסטל גולד, לה פלש ואלון ולייז'–בסטון–לייז', והייתה השנייה אחרי אנה ואן דר ברחן שניצחה בכל שלושת המרוצים ברצף.

בתחילת מאי, ניצחה וולרינג שני קטעים במרוץ לה וואלטה פמינינה (גרסת וואלטה אספניה לנשים), סיימה במקום השני בדירוג הכללי, 9 שניות אחרי אנמיק ואן פלוטן. ביוני היא ניצחה במרוץ הכביש באליפות הולנד, הנחשבת למדינה החזקה ביותר בעולם באופני כביש לנשים. היא ניצחה בדירוג הכללי בטור דה פראנס לנשים באותה שנה. בראיון לאחר ניצחונה היא הודתה למאמנת שלה אנה ואן דר ברחן.

עוד ב־2023 היא ניצחה במרוצים החד-יומיים, דווארס דור פלנדרן ובסטראדה ביאנקה לנשים. במרוץ הכביש באליפות העולם, שהתקיימה בגלאזגו, היא סיימה במקום השני, אחרי המנצחת הבלגית, לוטה קופקי.

בסוף אוקטובר 2024 הודיעו הקבוצה הצרפתית FDJ–Suez  ווולרינג, כי חתמה בקבוצה לשתי עונות: 2026-2025.

וולרינג מתגוררת בשווייץ מתחילת 2023. [ממוזער| וולרינג ב[מרוץ אמסטל גולד לנשים 2023]]
ממוזער| אלופת הולנד 2023
[ממוזער| וולרינג לובשת את החולצה הצהובה ב[טור דה פראנס|טור דה פראנס לנשים 2023]]

## תוצאות במרוצים

### תוצאות דירוג כללי במרוצי קטעים

### תוצאות מרוצים חד-יומיים קלאסיים

### תוצאות אליפויות לאומיות ובינלאומיות

## קישורים חיצוניים

*Demi Vollering, באתר procyclingstats.com

## הערות שוליים

קטגוריה:רוכבות אופניים הולנדיות
קטגוריה:ילידות 1996
קטגוריה:הולנדים שנולדו ב-1996